pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-SME D Bank สร้างอาชีพ สานฝันให้คนกล้าดี ทำธุรกิจให้ปัง ยกระดับ SMEs ต้องมาในงานสัมมนา 28-29 ม.ค.นี้ ฟรี!
วันอังคารที่ 22 มกราคม 2562
SME D Bank สร้างอาชีพ สานฝันให้คนกล้าดี ทําธุรกิจให้ปัง ยกระดับ SMEs ต้องมาในงานสัมมนา 28-29 ม.ค.นี้ ฟรี!
SME D Bank พาผู้ประกอบการพลิกวิกฤต ชวนร่วมงาน “กล้า D festival” “ปรับ เปลี่ยน ลุก เดิน” ณ. สํานักงานใหญ่ SME Bank Tower ย่านอารีย์ ติดรถไฟฟ้า BTS
SME D Bank พาผู้ประกอบการพลิกวิกฤต ชวนร่วมงาน “กล้า D festival”“ปรับ เปลี่ยน ลุก เดิน” ปั้นความรู้สู้กระแสเศรษฐกิจกับ 3 กิจกรรมสัมมนาสุดโดนใจ พร้อมเชิญ ช้อป ชิม อุดหนุนตลาดนัด SMEs ของดีกว่า 50 ร้านค้า ณ. สํานักงานใหญ่ SME Bank Tower ย่านอารีย์ ติดรถไฟฟ้า BTS
จากความต้องการยกระดับเอสเอ็มอีไทยที่ยังดําเนินธุรกิจแบบดั้งเดิมให้ก้าวสู่การเป็น SMEs ดาวเด่น SME D Bank เปิดตัวกิจกรรมแรก เชิญชวน ผู้ประกอบการ รวมถึงผู้ที่มีความสนใจในการสร้างธุรกิจ ร่วมฟังเรื่องราวสร้างแรงบันดาลใจกับกิจกรรม “SME-D Show Story Telling ธุรกิจพุ่งแรงสู่ความสําเร็จ” จากลูกค้า SME D Bank ที่ประสบความสําเร็จถึง 3 ท่าน คุณพงษ์พันธ์ ไวยนิล กับงานปั้นบ้านดินมอญ หัตถกรรมไม่มีวันตาย งานปั้นจาก50บาทสู่แสนบาท คุณบิ๊ก ผุยมาตย์ เจ้าของกิจการข้าวกรอบสยาม เจ้าของธุรกิจอายุน้อยร้อยล้าน และคุณนภาพร คูศิริวานิชการ อดีตสาวแบงก์ ผันตัวมาจับสินค้า Organic คุณภาพระดับ Go inter พบกับทั้งสามท่านได้ ในวันจันทร์ที่ 28 มกราคม 2562
เวลา 10.00 - 12.00 น.
ทั้งนี้สําหรับผู้ประกอบการ และผู้ที่มีความสนใจในธุรกิจออนไลน์ SME Development Bank ร่วมมือกับ E-commence ชื่อดังอย่าง Shopee จัดเวิร์กช็อปขายของบนโลกออนไลน์ได้จริง กับงาน “รวยด้วย ตลาด Online by Shopee” วันจันทร์ที่ 28 มกราคม 2562 เวลา 13.00 - 16.30 น.
SME D Bank ยังเอาใจผู้ประกอบการด้านอาหาร พาเรียนเรื่องระบบจัดการร้าน และนําร้านค้าจาก ออฟไลน์สู่ออนไลน์ โดยผู้เชี่ยวชาญ จาก WONGNAI พร้อมเสริมทักษะ Delivery 4.0 จาก LINE MAN กับกิจกรรม“ยกระดับมาตรฐาน ร้านอาหาร 4.0 by Wongnai” ในวันอังคารที่ 29 มกราคม 2562 เวลา 13.00 - 16.30 น.
นอกจากนี้ภายในงานยังมี สินค้าหลากหลายให้ ช้อป พร้อมชิมมากมาย กว่า 50 ร้านค้าชื่อดัง ทั้งของกิน ของใช้ราคาน่าจับจอง พร้อมกิจกรรมโดนใจ ช้อปครบ 3 ร้านดัง จับฉลากรับรางวัลไปฟรีๆอีกหนึ่งต่อ เรียกได้ว่า มางานเดียวครบ พร้อมร่วมฟังเคล็ดลับสู่ความสําเร็จการทําธุรกิจออนไลน์ ยกระดับธุรกิจให้สําเร็จได้แบบไม่ต้องลองผิดลองถูกให้เสียเวลา แล้วพบกันในงานวันที่ 28-29ม.ค.2562 นี้ ฟรี ไม่มีค่าใช้จ่าย ด่วน! รับจํานวนจํากัด สนใจเข้าร่วมงานสัมมนา “กล้า D festival” สมัครหรือลงทะเบียนได้ทาง http://coreportal.smebank.co.th/register_event.php?apply_id=181 สอบถามรายละเอียดเพิ่มเติม โทร 02 265 4494, 02 265 3009, 02 265 4579
รัฐบาลไทย-ข่าวทำเนียบรัฐบาล-	 รมว.ทส.ร่วมบันทึกเทปกับ ครม. ถวายพระพรพระบาทสมเด็จพระเจ้าอยู่หัว
วันศุกร์ที่ 26 กรกฎาคม 2562
รมว.ทส.ร่วมบันทึกเทปกับ ครม. ถวายพระพรพระบาทสมเด็จพระเจ้าอยู่หัว
รมว.ทส.ร่วมบันทึกเทปกับ ครม. ถวายพระพรพระบาทสมเด็จพระเจ้าอยู่หัว
เมื่อวันที่ ๒๓ กรกฎาคม ๒๕๖๒ เวลา ๑๕.๐๐ น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับคณะรัฐมนตรี บันทึกถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๒ โดยมี พลเอก ประยุทธ์ จันทร์โอชา นายกรัฐมนตรี เป็นประธานฯ ณ สถานทีวิทยุโทรทัศน์กองทัพบก (ททบ. ๕)
รัฐบาลไทย-ข่าวทำเนียบรัฐบาล-ศูนย์เด็กเล็กวิทยาเขตสิรินธรราชวิทยาลัยฯ สมุทรปราการ เปิดรับสมัครเด็กปฐมวัย เริ่มมกรา 61
วันอังคารที่ 5 ธันวาคม 2560
ศูนย์เด็กเล็กวิทยาเขตสิรินธรราชวิทยาลัยฯ สมุทรปราการ เปิดรับสมัครเด็กปฐมวัย เริ่มมกรา 61
ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ สมุทรปราการ เปิดรับสมัครเด็กปฐมวัย เข้ารับการเลี้ยงดูในปีการศึกษา 2561 เริ่มรับใบสมัครตั้งแต่มกราคม 61 เป็นต้นไป
นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดสมุทรปราการ เปิดรับสมัครเด็กปฐมวัยที่อายุครบ 2 ปีครึ่ง ถึง 6 ปี หรือเด็กที่เกิดในปี พ.ศ. 2555 – 2558 เข้ารับการเลี้ยงดูในปีการศึกษา 2561 โดยเปิดรับใบสมัครได้ตั้งแต่เดือนมกราคม 2561 เป็นต้นไป ในวัน เวลา ราชการ และสามารถยื่นใบสมัครและเอกสารพร้อมสัมภาษณ์เด็ก ระหว่างวันที่ 1-4 กุมภาพันธ์ 2561 ณ ศูนย์เด็กเล็กวิทยาเขตสิรินธรราชวิทยาลัยฯจังหวัดสมุทรปราการ ต.ท้ายบ้าน อ.เมือง จ.สมุทรปราการ 10280 โทรศัพท์ 0-2388-3804 หรือ 0-2388-3805
อธิบดี กสร. กล่าวต่อไปว่า ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ เป็นโครงการตามพระราชดําริในสมเด็จพระเทพรัตนราชสุดาฯ สยามบรมราชกุมารี ทรงมีพระราชดําริให้จัดสร้างสถานที่ รับเลี้ยงดูแลและพัฒนาเด็กก่อนวัยเรียน โดยจัดตั้งขึ้นที่ตําบลอ้อมใหญ่ อําเภอสามพราน จังหวัดนครปฐม และตําบลท้ายบ้าน อําเภอเมือง จังหวัดสมุทรปราการ เพื่อเป็นการจัดสวัสดิการและแบ่งเบาภาระค่าใช้จ่ายของผู้ใช้แรงงาน ซึ่งสามารถทํางานได้เต็มที่โดยไม่มีความกังวลห่วงใยบุตรหลานเนื่องจากเปิดเรียนตลอดไม่มีการปิดภาคเรียน และมีตลอดจนให้เด็กได้รับการพัฒนาทางด้านร่างกาย อารมณ์ จิตใจ สังคมและสติปัญญาเพื่อเตรียมความพร้อมสู่การศึกษาภาคบังคับต่อไป
รัฐบาลไทย-ข่าวทำเนียบรัฐบาล-มหาดไทยเตรียมการจัดประชุมมอบนโยบายเพื่อขับเคลื่อนการพัฒนาประเทศ ตามโครงการไทยนิยม ยั่งยืน
วันศุกร์ที่ 2 กุมภาพันธ์ 2561
มหาดไทยเตรียมการจัดประชุมมอบนโยบายเพื่อขับเคลื่อนการพัฒนาประเทศ ตามโครงการไทยนิยม ยั่งยืน
มหาดไทยเตรียมการจัดประชุมมอบนโยบายเพื่อขับเคลื่อนการพัฒนาประเทศ ตามโครงการไทยนิยม ยั่งยืน
วันนี้ (2 ก.พ.2561)นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่พลเอก ประยุทธ์ จันทร์โอชา นายกรัฐมนตรีได้ลงนามคําสั่งแต่งตั้งคณะกรรมการขับเคลื่อนการพัฒนาประเทศตามโครงการไทยนิยม ยั่งยืน เพื่อให้การดําเนินการขับเคลื่อนเป็นไปตามมติคณะรัฐมนตรี เมื่อวันที่ 16 มกราคม 2561 โดยแต่งตั้งพลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นกรรมการและเลขานุการคณะกรรมการนายฉัตรชัย พรหมเลิศ ปลัดกระทรวงมหาดไทยเป็นผู้ช่วยเลขานุการคณะกรรมการ และมีส่วนราชการที่เกี่ยวข้องร่วมเป็นคณะกรรมการขับเคลื่อนการพัฒนาประเทศฯ
กระทรวงมหาดไทย ในฐานะฝ่ายเลขานุการคณะกรรมการฯ ได้กําหนดจัดประชุมมอบนโยบายและแนวทางการขับเคลื่อนการพัฒนาประเทศ ตามโครงการไทยนิยม ยั่งยืน ให้แก่ผู้ว่าราชการจังหวัด รองผู้ว่าราชการจังหวัดที่ได้รับมอบหมาย ปลัดจังหวัด ผู้บังคับการตํารวจภูธรจังหวัด คลังจังหวัด เกษตรและสหกรณ์จังหวัด พัฒนาการจังหวัด ผู้อํานวยการสํานักงานส่งเสริมการศึกษานอกระบบและการศึกษาตามอัธยาศัยจังหวัด นายอําเภอ ทุกอําเภอ และวิทยากรที่ดําเนินการถ่ายทอดนโยบายในระดับพื้นที่ ทั่วประเทศ ในวันศุกร์ที่ 9 กุมภาพันธ์ 2561 เวลา 09:00น. ณ ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี โดยมีนายกรัฐมนตรี เป็นประธาน
รองปลัดกระทรวงมหาดไทยกล่าวเพิ่มเติมว่า การจัดประชุมในครั้งนี้ จะเป็นการชี้แจงกรอบแนวทางการขับเคลื่อนการพัฒนาประเทศตามโครงการไทยนิยม ยั่งยืน ในระดับพื้นที่ ทั้งในระดับจังหวัด ระดับอําเภอ และการแบ่งมอบภารกิจของฝ่ายเลขานุการร่วมฯ ในระดับจังหวัดและระดับอําเภอ เพื่อให้การขับเคลื่อนการพัฒนาประเทศเป็นไปอย่างมีประสิทธิภาพ ตอบสนองและแก้ไขปัญหาของประชาชนได้อย่างแท้จริง.
ครั้งที่17/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ธ.ก.ส.มอบของขวัญปีใหม่แก่พี่น้องเกษตรกร
วันพุธที่ 27 ธันวาคม 2560
ธ.ก.ส.มอบของขวัญปีใหม่แก่พี่น้องเกษตรกร
ธ.ก.ส. มอบของขวัญปีใหม่ จัด "โครงการชําระดี มีคืน" โดยคืนดอกเบี้ยร้อยละ 30 ให้แก่พี่น้องเกษตรกรวงเงินคืนกว่า 4,000 ล้านบาท เพื่อลดภาระหนี้ให้เกษตรกรรายย่อยที่มีหนี้กับ ธ.ก.ส.และมีประวัติการชําระหนี้ดี หวังจูงใจเกษตรกรรักษาวินัยทางการเงิน เริ่ม 1 มกรา
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มอบของขวัญปีใหม่ให้กับพี่น้องเกษตรกรด้วย "โครงการชําระดี มีคืน" โดยธนาคารจะคืนดอกเบี้ยเงินกู้ ให้กับพี่น้องเกษตรกรลูกค้า ธ.ก.ส. ที่มีต้นเงินคงเป็นหนี้ ณ วันที่ 30 พฤศจิกายน 2560 ไม่เกิน 300,000 บาท จํานวน 2.3 ล้านราย รวมต้นเงินกู้ประมาณ 220,000 ล้านบาท
สําหรับขั้นตอนการดําเนินงานเมื่อเกษตรกรนําเงินมาชําระหนี้ตามกําหนด ธนาคารจะคืนดอกเบี้ยในส่วนที่ลูกค้าส่งชําระคืนในอัตราร้อยละ 30 ของจํานวนดอกเบี้ยที่ชําระ ในกรณีที่มีหนี้คงเหลืออยู่จะนําดอกเบี้ยที่คืนให้ลูกค้ามาลดภาระหนี้ด้วยการตัดชําระต้นเงิน กรณีที่ไม่มีหนี้คงเหลือธนาคารจะโอนเงินเข้าบัญชีเงินฝากของลูกค้า ทั้งนี้ประมาณการดอกเบี้ยที่จะคืนให้แก่เกษตรกรลูกค้าที่มีวินัยทางการเงินที่ดีดังกล่าวคิดเป็นวงเงินรวม 4,620 ล้านบาท โดยระยะเวลาดําเนินโครงการเริ่มตั้งแต่ 1 มกราคม – 31 ธันวาคม 2561
“การคืนดอกเบี้ยตามโครงการชําระดีมีคืนถือเป็นของขวัญที่ ธ.ก.ส. มอบให้สําหรับส่งท้ายปีเก่าต้อนรับปีใหม่ ที่ช่วยสร้างขวัญกําลังใจ และลดภาระหนี้ให้กับพี่น้องเกษตรกรที่ชําระหนี้ได้ตามกําหนด ให้สามารถมีเงินนําไปใช้จ่ายหมุนเวียนในชีวิตประจําวัน รวมทั้งเป็นการสร้างเสริมให้เกษตรกรลูกค้ารักษาวินัยทางการเงินการคลัง ซึ่งส่งผลดีต่อภาพรวมในการแก้ไขปัญหาหนี้สินของตนเองและประเทศในระยะยาว” นายสมศักดิ์กล่าว
รัฐบาลไทย-ข่าวทำเนียบรัฐบาล-กรุงไทยขานรับแบงก์ชาติเปิดบัญชีเงินฝากออนไลน์พร้อมยืนยันตัวตนรูปแบบดิจิทัลผ่าน Krungthai NEXT
วันพฤหัสบดีที่ 6 กุมภาพันธ์ 2563
กรุงไทยขานรับแบงก์ชาติเปิดบัญชีเงินฝากออนไลน์พร้อมยืนยันตัวตนรูปแบบดิจิทัลผ่าน Krungthai NEXT
กรุงไทยพร้อมให้บริการเปิดบัญชีเงินฝากออนไลน์ และยืนยันตัวตนรูปแบบดิจิทัล (NDID)  ผ่าน Krungthai NEXT ในวันที่ 14 กุมภาพันธ์ 2563  ยกระดับการทําธุรกรรมให้มีความน่าเชื่อถือ  ลดขั้นตอนการพิสูจน์ตัวตน การตรวจสอบเอกสาร เพิ่มความรวดเร็วในการให้บริการ
กรุงไทยพร้อมให้บริการเปิดบัญชีเงินฝากออนไลน์ และยืนยันตัวตนรูปแบบดิจิทัล (NDID) ผ่าน Krungthai NEXT ในวันที่ 14 กุมภาพันธ์ 2563 ยกระดับการทําธุรกรรมให้มีความน่าเชื่อถือ ลดขั้นตอนการพิสูจน์ตัวตน การตรวจสอบเอกสาร เพิ่มความรวดเร็วในการให้บริการ มีความปลอดภัย ป้องกันการถูกปลอมแปลงเอกสารได้ดีมากขึ้น ขั้นตอนการสมัครง่าย ไม่ซับซ้อน และรวดเร็ว พร้อมทั้งธนาคารมีมาตรการรักษาความปลอดภัยของข้อมูลส่วนบุคคลที่หนาแน่น และรัดกุม
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารมีความพร้อมในการเปิดบัญชีเงินฝากออนไลน์ และยืนยันตัวตนรูปแบบดิจิทัล (National Digital ID Platform :NDID) ผ่านระบบ Krungthai NEXT ในวันที่ 14 กุมภาพันธ์ 2563 เพื่อยกระดับกระบวนการพิสูจน์ยืนยันตัวตนให้มีความน่าเชื่อถือ และมีมาตรฐานตามหลักสากลมากยิ่งขึ้น เป็นการอํานวยความสะดวกให้แก่ประชาชนในการเข้าถึงบริการของหน่วยงานต่างๆ ได้อย่างสะดวกรวดเร็ว มีประสิทธิภาพ ลดขั้นตอน และต้นทุนในการทําธุรกรรม รวมถึงเป็นการป้องกันมิจฉาชีพในการสวมสิทธิหรือปลอมแปลงเอกสารในการทําธุรกรรม
“ การยืนยันตัวตนผ่านแพลตฟอร์ม NDID บนระบบ Krungthai NEXT เป็นอีกหนึ่งทางเลือกให้แก่ผู้ใช้บริการ ทําให้ผู้ใช้บริการได้รับความสะดวก รวดเร็ว ประหยัดเวลาโดยผู้ใช้บริการไม่ต้องเดินทางมาแสดงตัวตนที่สาขา ลดการกรอกข้อมูล ลดการใช้ปริมาณเอกสารกระดาษ ช่วยยกระดับการทําธุรกรรมเปิดบัญชีเงินฝากให้มีความน่าเชื่อถือมากยิ่งขึ้น มีความปลอดภัยสูงกว่าการยืนยันตัวตนด้วยสําเนาบัตรประจําตัวประชาชน และสามารถให้บริการได้ 24 ชั่วโมง โดยไม่มีค่าใช้จ่าย ”
ทั้งนี้ ระบบ NDID เป็นแพลตฟอร์มกลางที่เชื่อมโยงหน่วยงานที่เกี่ยวข้องเพื่อแลกเปลี่ยนข้อมูลระหว่างกัน ซึ่งการแลกเปลี่ยนข้อมูลทําได้เมื่อผู้ใช้บริการ ซึ่งเป็นเจ้าของข้อมูลให้ความยินยอม (Consent) โดยจะไม่มีการเก็บข้อมูลของผู้ใช้บริการไว้ที่แพลตฟอร์ม แต่ข้อมูลจะถูกเก็บแบบกระจายศูนย์ภายใต้ธนาคารที่ให้บริการ โดยธนาคารให้ความสําคัญกับข้อมูลส่วนบุคคล การเปิดเผยข้อมูลจะต้องได้รับความยินยอมอย่างชัดเจนจากผู้ใช้บริการ และเป็นไปตามกฎหมายคุ้มครองข้อมูลส่วนบุคคล นอกจากนี้ ธนาคารมีมาตรการในการรักษาความมั่นคงปลอดภัยของข้อมูลส่วนบุคคลที่แน่นหนารัดกุม และจํากัดการเข้าถึงเฉพาะผู้ที่เกี่ยวข้องกับการใช้ข้อมูลเท่านั้น
ลูกค้าใหม่ที่สนใจใช้บริการทําธุรกรรมผ่านออนไลน์ในการเปิดบัญชี สามารถเลือกใช้บริการการยืนยันตัวตนรูปแบบดิจิทัล โดยการดาวน์โหลด Krungthai NEXT จาก App Store และ Play Store หลังจากนั้น สมัครผ่านเมนู Digital ID ใช้บริการง่ายไม่ซับซ้อน สะดวก และรวดเร็ว ผ่าน Krungthai NEXT ได้ตลอด 24 ชั่วโมง ซึ่งการให้บริการดังกล่าวอยู่ภายใต้การทดสอบใน Regulatory Sandbox ของธนาคารแห่งประเทศไทย
รัฐบาลไทย-ข่าวทำเนียบรัฐบาล-ก.ค.ศ.อนุมัติการสอบแข่งขันเข้ารับราชการ ตำแหน่งบุคลากรทางการศึกษาอื่นตามมาตรา 38 ค.(2) ในพื้นที่พิเศษชายแดนใต้
วันศุกร์ที่ 1 มีนาคม 2562
ก.ค.ศ.อนุมัติการสอบแข่งขันเข้ารับราชการ ตําแหน่งบุคลากรทางการศึกษาอื่นตามมาตรา 38 ค.(2) ในพื้นที่พิเศษชายแดนใต้
รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 2/2562 โดยได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษา
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่2/2562เมื่อวันพฤหัสบดีที่ 28 กุมภาพันธ์ 2562 ณ ห้องราชวัลลภ กระทรวงศึกษาธิการโดยได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษาที่สําคัญ ดังนี้
อนุมัติให้ อ.ก.ค.ศ. สํานักงานปลัดกระทรวงศึกษาธิการ จัดสอบแข่งขันเข้ารับราชการบุคลากรทางการศึกษาอื่นตามมาตรา 38 ค.(2) ในพื้นที่ชายแดนใต้
รมว.ศธ.กล่าวว่า ที่ประชุมอนุมัติมอบหมายให้ อ.ก.ค.ศ.สํานักงานปลัดกระทรวงศึกษาธิการ เป็นผู้ดําเนินการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา 38 ค.(2) ในศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.)สังกัดสํานักงานปลัดกระทรวงศึกษาธิการ ตามหลักเกณฑ์ วิธีการ และเงื่อนไขการสอบแข่งขัน เพื่อบรรจุเข้ารับราชการเป็นข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา 38 ค.(2) ตามหนังสือสํานักงาน ก.ค.ศ. ที่ ศธ 0206.5/ว 27 ลงวันที่ 7 พฤศจิกายน 2555
ทั้งนี้ จากข้อมูลเดือนกุมภาพันธ์ 2562 คาดว่าจะมีตําแหน่งว่างที่เปิดสอบแข่งขันจํานวน 13 ตําแหน่ง คือ ระดับปฏิบัติงาน 7 ตําแหน่ง และระดับปฏิบัติการ 6 ตําแหน่ง ซึ่งจะดําเนินการประกาศรับสมัครสอบแข่งขันให้ทราบต่อไป
การขอยกเว้นเงื่อนไขการจัดสรรอัตราเกษียณ
ที่ประชุมได้พิจารณาการขอยกเว้นเงื่อนไขการจัดสรรอัตราว่างจากผลการเกษียณอายุราชการของข้าราชการครูและบุคลากรทางการศึกษา เมื่อสิ้นปีงบประมาณ พ.ศ. 2561 โดยมอบให้สํานักงานปลัดกระทรวงศึกษาธิการ (สป.ศธ.) และสํานักงานคณะกรรมการการศึกษาขั้นพื้นฐาน (สพฐ.) ร่วมกันจัดทําแผนดําเนินการเกี่ยวกับการบริหารจัดการโรงเรียนขนาดเล็กที่มีนักเรียนน้อยกว่า 250 คน ให้สอดคล้องกับบริบทของแต่ละสถานศึกษา/พื้นที่ เพื่อเพิ่มประสิทธิภาพในการบริหารจัดการศึกษา
โดยมีข้อมูลและแผนดําเนินการที่ชัดเจนเป็นรายจังหวัดประกอบการพิจารณาของ ก.ค.ศ. ก่อนเสนอคณะกรรมการกําหนดเป้าหมายและนโยบายกําลังคนภาครัฐ (คปร.) พิจารณาต่อไป
Writtenbyศรายุทธ มาทัพ,บัลลังก์ โรหิตเสถียร
Photo Creditกลุ่มประชาสัมพันธ์และการเผยแพร่ สํานักงาน ก.ค.ศ.
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมว.ทส. ให้การต้อนรับรัฐมนตรีช่วยด้านเศรษฐกิจแห่งสาธารณรัฐฟินแลนด์
วันพฤหัสบดีที่ 3 ตุลาคม 2562
รมว.ทส. ให้การต้อนรับรัฐมนตรีช่วยด้านเศรษฐกิจแห่งสาธารณรัฐฟินแลนด์
รมว.ทส. ให้การต้อนรับรัฐมนตรีช่วยด้านเศรษฐกิจแห่งสาธารณรัฐฟินแลนด์ วันนี้ (30 กันยายน 2562) เวลา 09.00 น. ณ ห้องรับรอง ชั้น 20 รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ  ศิลปอาชา) ให้การต้อนรับรัฐมนตรีช่วยด้านเศรษฐกิจแห่งสาธารณร
รมว.ทส. ให้การต้อนรับรัฐมนตรีช่วยด้านเศรษฐกิจแห่งสาธารณรัฐฟินแลนด์
วันนี้ (๓๐ กันยายน ๒๕๖๒) เวลา ๐๙.๐๐น. ณ ห้องรับรอง ชั้น ๒๐รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ให้การต้อนรับนาง Nina Vaskunlathi ผู้ช่วยรัฐมนตรีด้านเศรษฐกิจแห่งสาธารณรัฐฟินแลนด์ พร้อมด้วย นาง Satu Suikkari-kleven เอกอัครราชสาธารณรัฐฟินแลนด์ประจําประเทศไทยและผู้แทนบริษัทที่ดําเนินงานเกี่ยวกับพลังงานชีวมวล circular economy การแปรรูปนําเถ้าไปใช้ในงานก่อสร้างการผลิตเครื่องมือและอุปกรณ์สําหรับดักเก็บขยะในแม่น้ําลําคลอง และการเปลี่ยนขยะเป็นพลังงาน เข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อมผู้ช่วยรัฐมนตรีฯ ทราบว่าประเทศไทยในฐานะประธานอาเซียนได้ประกาศเป้าหมายที่สําคัญ(Key targets) ของอาเซียนด้านสภาพภูมิอากาศใน ๒ ด้าน ได้แก่ (๑) ด้านพลังงาน อาเซียนจะลดความเข้มข้นของการใช้พลังงานลงร้อยละ ๓๐ และเพิ่มสัดส่วนการใช้พลังงานหมุนเวียนร้อยละ ๒๓ ภายในปี ค.ศ. ๒๐๒๕และ (๒) ด้านการขนส่งทางบก อาเซียนจะลดการใช้เชื้อเพลิงเฉลี่ยของยานพาหนะขนาดเล็กที่จําหน่ายในอาเซียนร้อยละ ๒๖ ระหว่างปี ค.ศ. ๒๐๑๕–๒๐๒๕ ฟินแลนด์จึงได้นําเสนอเทคโนโลยีที่จะช่วยให้ประเทศไทยและอาเซียนบรรลุเป้าประสงค์ดังกล่าว และแสดงความหวังว่าจะได้มีโอกาสร่วมงานกันในอนาคต รัฐมนตรีว่าการกระทรวงทรัพยากรธรรมชาติและสิ่งแวดล้อมให้ความสนใจเทคโนโลยีที่นําเสนอ พร้อมทั้งแจ้งให้ทราบว่ากระทรวงทรัพยากรธรรมชาติและสิ่งแวดล้อมให้ความสําคัญกับการจัดการขยะและขยะพลาสติก โดยเฉพาะพลาสติกใช้ครั้งเดียว ซึ่งในวันที่ ๑ มกราคม ๒๕๖๓ จะเริ่มโครงการความร่วมมือกับห้างสรรพสินค้าและร้านสะดวกซื้อในเครือบริษัทยักษ์ใหญ่ ๔๓ ภาคี งดแจกถุงพลาสติกแบบใช้ครั้งเดียว รวมถึงจะได้กําหนดเป็นกฎหมายที่ชัดเจนต่อไป ทั้งนี้ การจัดการขยะพลาสติกเป็นเรื่องที่ต้องร่วมมือกัน ทั้งภาครัฐภาคผู้ผลิต และภาคประชาชนจึงจะประสบความสําเร็จอย่างยั่งยืน
รัฐบาลไทย-ข่าวทำเนียบรัฐบาล-พม. ชื่นชมชายพิการสู้ชีวิต ตระเวนขายน้ำหวานเพื่อหารายได้ดูแลย่าแก่ชรา ที่ จ.กาญจนบุรี
วันอังคารที่ 17 กรกฎาคม 2561
พม. ชื่นชมชายพิการสู้ชีวิต ตระเวนขายน้ําหวานเพื่อหารายได้ดูแลย่าแก่ชรา ที่ จ.กาญจนบุรี
พม. ชื่นชมชายพิการสู้ชีวิต ตระเวนขายน้ําหวานเพื่อหารายได้ดูแลย่าแก่ชรา ที่ จ.กาญจนบุรี พร้อมช่วยเหลือชายพิการนอนป่วยติดเตียง ช่วยเหลือตัวเองไม่ได้ ที่ จ.เพชรบุรี
วันนี้ (17 ก.ค. 61) เวลา 09.00 น.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปพม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 100/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
จากกรณีชายหนุ่มพิการรายหนึ่ง มีสภาพร่างกายแขนซ้ายหงิกงอผิดรูป และขาซ้ายเดินไม่ปกติ แต่สู้ชีวิต ตระเวนขี่รถจักรยานยนต์พ่วงข้างขายน้ําหวาน เพื่อหารายได้จุนเจือครอบครัว และเลี้ยงดูย่าแก่ชรา ที่จังหวัดกาญจนบุรี นั้น ขอชื่นชมชายพิการดังกล่าว ที่มีความขยันหมั่นเพียร มุ่งมั่น และมีความกตัญญู ถึงแม้มีอุปสรรคทางร่างกายแต่ไม่ย่อท้อ และไม่นํามาเป็นอุปสรรคในการดําเนินชีวิต น่ายกย่องเป็นแบบอย่างที่ดีของคนพิการสู้ชีวิต ทั้งนี้ ได้กําชับให้พัฒนาสังคมและความมั่นคงของมนุษย์จังหวัดกาญจนบุรี (พมจ.กาญจนบุรี) พร้อมทีม One Home ลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการ และผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่แนะนําให้คําปรึกษาในเรื่องของกองทุนส่งเสริมและพัฒนาคุณภาพชีวิตคนพิการ เพื่อใช้เป็นทุนสําหรับการประกอบอาชีพในระยะยาว และพัฒนาคุณภาพชีวิตที่ดีต่อไป
และกรณีหญิงรายหนึ่งต้องลาออกจากอาชีพครู เพื่อมาอยู่ดูแลสามีที่พิการ นอนป่วยติดเตียง ช่วยเหลือตัวเองไม่ได้ ร่างกายผอมซูบ และต้องให้อาหารทางสายยาง ด้านลูกชายต้องลาออกจากโรงเรียน เพื่อมาทํางานรับจ้างหารายได้จุนเจือครอบครัว รายได้ไม่เพียงพอค่าใช้จ่าย ที่จังหวัดเพชรบุรี นั้น ได้กําชับให้พัฒนาสังคมและความมั่นคงของมนุษย์จังหวัดเพชรบุรี (พมจ.เพชรบุรี) พร้อมทีม One Home เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องช่วยเหลือดูแลในเรื่องการรักษาพยาบาลอาการป่วยผู้ที่ป่วยอย่างใกล้ชิด และการช่วยเหลือในเรื่องการศึกษาของเด็กชายดังกล่าวอย่างต่อเนื่อง อีกทั้งให้คําแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม และให้คําแนะนําปรึกษาแก่ครอบครัวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป ทั้งนี้ หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5) จากภาคอุตสาหกรรม ครั้งที่ 1/2563
วันจันทร์ที่ 3 กุมภาพันธ์ 2563
รองปลัดฯ ภานุวัฒน์ เป็นประธานการประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5) จากภาคอุตสาหกรรม ครั้งที่ 1/2563
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5) จากภาคอุตสาหกรรม ครั้งที่ 1/2563 ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
วันที่ 31 มกราคม 2563 เวลา 09.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5) จากภาคอุตสาหกรรม ครั้งที่ 1/2563 พร้อมด้วยนางวรวรรณ ชิตอรุณ รองปลัดกระทรวงอุตสาหกรรม และผู้แทนหน่วยงานที่เกี่ยวข้องภายใต้กระทรวงอุตสาหกรรม ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
โดยที่ประชุมมีการพิจารณาเกี่ยวกับร่างแผนดําเนินการตามมาตรการป้องกันและแก้ไขปัญหา PM 2.5 ของกระทรวงอุตสาหกรรม ภายใต้แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” เพื่อลดการก่อให้เกิดฝุ่นละอองขนาดเล็กไม่เกิน 2.5 ไมครอน จากภาคอุตสาหกรรมอย่างยั่งยืน ต่อไป
รัฐบาลไทย-ข่าวทำเนียบรัฐบาล-นายเฉิน เฟิ่นเจี้ยน (Mr. Chen Fenjian) ประธานบริษัท China Railway Construction Corporation จำกัด เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
วันพฤหัสบดีที่ 23 สิงหาคม 2561
นายเฉิน เฟิ่นเจี้ยน (Mr. Chen Fenjian) ประธานบริษัท China Railway Construction Corporation จํากัด เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
นายเฉิน เฟิ่นเจี้ยน (Mr. Chen Fenjian) ประธานบริษัท China Railway Construction Corporation จํากัด เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี เพื่อหารือเกี่ยวกับโอกาสการค้าการลงทุนระหว่างไทยและจีน
วันนี้ (พฤหัสบดี 23 ส.ค. 2561) เวลา 14.00 น. นายเฉิน เฟิ่นเจี้ยน (Mr. Chen Fenjian) ประธานบริษัท China Railway Construction Corporation จํากัด เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการหารือ ดังนี้
รองนายกรัฐมนตรีกล่าวต้อนรับประธานบริษัท China Railway Construction Corporation (CRCC) จํากัด รัฐวิสาหกิจด้านวิศวกรรมการก่อสร้างขนาดใหญ่ของจีน ซึ่งเป็นบริษัทก่อสร้างขนาดใหญ่และมีอิทธิพลมากที่สุดระดับโลก อันดับที่ 58 ของ Fortune Global 500 ประจําปี 2561 และเป็นบริษัทที่มีการลงทุนในต่างประเทศหลายประเทศ และขอบคุณที่บริษัท CRCC ให้ความสนใจการลงทุนในประเทศไทย
รองนายกรัฐมนตรีได้กล่าวถึงยุทธศาสตร์การพัฒนาพื้นที่ภาคใต้ของไทย ซึ่งมีความโดดเด่นและศักยภาพสูง ทั้งการประมง การท่องเที่ยวทางทะเล และยังมีความหลากหลายของสินค้าเกษตรและผลไม้ โดยรัฐบาลได้วางแนวทางการพัฒนาโครงการก่อสร้างท่าเทียบเรืออเนกประสงค์เชื่อม โครงการระเบียงเศรษฐกิจภาคใต้ (SEC) กับ โครงการพัฒนาระเบียงเศรษฐกิจพิเศษภาคตะวันออก (EEC) รวมทั้งการก่อสร้างถนนและระบบรางจากจังหวัดชุมพร - ระนอง เชื่อมต่อกับกลุ่มประเทศความริเริ่มแห่งอ่าวเบงกอล (BIMSTEC) ขณะเดียวกัน รัฐบาลไทยมีโครงการและการพัฒนาอีกหลายโครงการ ที่จะเป็นช่องทางให้เอกชนจีนเข้ามาร่วมลงทุนด้วย ทั้งนี้ ประธานบริษัท CRCC กล่าวว่า ได้ทําการศึกษาเกี่ยวกับลักษณะภูมิศาสตร์ทางภาคใต้ และเห็นพ้องด้วยว่าท่าเรือของไทยอยู่ในจุดภูมิศาสตร์ที่ดีและมีศักยภาพสูง
โอกาสนี้ ทั้งสองฝ่ายเห็นว่าไทยและจีนมีความสัมพันธ์ระหว่างกันที่ดีเยี่ยม และเห็นควรเปิดช่องทางที่จะกระชับ พัฒนาความร่วมมือระหว่างกันอย่างครอบคลุมในทุกมิติ ซึ่งรองนายกรัฐมนตรีจะได้มอบหมายให้กระทรวงคมนาคม และสํานักงานคณะกรรมการส่งเสริมการลงทุน เป็นผู้ประสานงาน ดูแลอํานวยความสะดวก เพื่อส่งเสริมการค้าการลงทุนระหว่างกันต่อไป
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส เปิดงานวันน้อมรำลึก ๑๕๐ ปี ชาตกาล หลวงปู่มั่น ภูริทัตโต
วันจันทร์ที่ 25 พฤศจิกายน 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส เปิดงานวันน้อมรําลึก ๑๕๐ ปี ชาตกาล หลวงปู่มั่น ภูริทัตโต
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส เปิดงานวันน้อมรําลึก ๑๕๐ ปี ชาตกาล หลวงปู่มั่น ภูริทัตโต
วันที่ ๒๔ พฤศจิกายน ๒๕๖๒ เวลา ๐๘.๓๐ น. พระพรหมมงคลญาณ ว. เจ้าอาวาสวัดธรรมมงคล เป็นประธานฝ่ายสงฆ์ พร้อมด้วย นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส เปิดงานวันน้อมรําลึก ๑๕๐ ปี ชาตกาล หลวงปู่มั่น ภูริทัตโต และครบรอบ ๗๐ ปี มรณกาล หลวงปู่มั่น ภูริทัตโต โดยมี พระภิกษุ สามเณร และพุทธศาสนิกชน เข้าร่วม ณ วัดธรรมมงคล เขตพระโขนง กรุงเทพฯ